el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Είναι Γενικός Γραμματέας Νέας Γενιάς, στην κυβέρνηση Αλέξη Τσίπρα Σεπτεμβρίου 2015, που προέκυψε από τις βουλευτικές εκλογές του Σεπτεμβρίου 2015.
Μεγάλωσε στο Αιτωλικό του Δήμου Ι.Π. Μεσολογγίου, του Νομού Αιτωλοακαρνανίας. Ολοκλήρωσε το 1996, τις λυκειακές του σπουδές σε ελληνικό δημόσιο σχολείο, είναι πτυχιούχος της Σχολής Νομικών Επιστημών του Πανεπιστημίου του Αμβούργου (Universität Hamburg) και του Τμήματος Γλώσσας, Λογοτεχνίας και Μ.Μ.Ε. του ίδιου Πανεπιστημίου. Συνέχισε τις σπουδές του στο Ινστιτούτο Αρχαίας Ελληνικής και Λατινικής Φιλολογίας, όπου και απέκτησε τον Μεταπτυχιακό του τίτλο με άριστα.
Εντάχθηκε σε διεπιστημονικά ερευνητικά προγράμματα και απέκτησε διδακτική εμπειρία στη Γερμανία[1].Αντικείμενο της επιστημονικής του έρευνας αποτελούν η Νομική Γλωσσολογία και ιδιαίτερα η γραμματική ερμηνεία και λεκτική διατύπωση δικαιικών όρων και κειμένων, καθώς και η σχέση μεταξύ δικαίου και γλωσσικού πολιτισμού. Έχει πολυετή πρακτική εμπειρία στη δια βίου μάθηση μέσα από τον καθορισμό προγραμμάτων για πολύγλωσσους πολίτες με μεταναστευτικό υπόβαθρο, που στοχεύουν στην ένταξή τους στον ευρωπαϊκό κοινωνικό και πολιτιστικό ιστό[2]
Είναι δισέγγονος του στρατιωτικού, πολιτικού, Υπουργού και Δημάρχου Αθηναίων, Παυσανία Κατσώτα. Είναι παντρεμένος και έχει ένα γιο.
Στις βουλευτικές εκλογές της 20ης Σεπτεμβρίου 2015 ήταν υποψήφιος του ΣΥΡΙΖΑ, στην εκλογική περιφέρεια Αιτωλοακαρνανίας.[3]
Διετέλεσε Ειδικός Σύμβουλος του Υπουργείου Επικρατείας[4] επί υπουργίας Νίκου Παππά και από το Νοέμβριο του 2015, μέχρι στον Αύγουστο του 2018, Γενικός Γραμματέας Δια Βίου Μάθησης και Νέας Γενιάς του Υπουργείου Παιδείας, Έρευνας και Θρησκευμάτων[5], επί υπουργίας Νίκου Φίλη και Κώστα Γαβρόγλου.
Από τον Αύγουστο του 2018 μέχρι σήμερα είναι Γενικός Γραμματέας Νέας Γενιάς[6]. Επίσης, είναι μέλος του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης (Cedefop)[7].
Τον Ιούνιο του 2018 ολοκληρώθηκε υπό την επίβλεψή του[8] η εκπόνηση του δεκαετούς Πλαισίου Στρατηγικής για την Ενδυνάμωση των Νέων, με τίτλο «Νεολαία ’17 - ‘27»[9]. Το κείμενο αυτό προσδιορίζει τις αρχές και τους στόχους των πολιτικών νεολαίας στην Ελλάδα, λαμβάνοντας υπόψη τους σύγχρονους μετασχηματισμούς και τις κοινωνιολογικές, οικονομικές και πολιτιστικές διαστάσεις τους και αποτελεί το αποτέλεσμα μιας ευρείας διαβούλευσης με τους νέους και τις οργανώσεις νεολαίας σε όλη τη χώρα. Είναι η τρίτη Εθνική Στρατηγική για τη νεολαία στην περίοδο της Μεταπολίτευσης, από το 1974 μέχρι σήμερα[10]. Τον Αύγουστο του 2018 εισηγήθηκε στη Διαρκή Επιτροπή Μορφωτικών Υποθέσεων του Ελληνικού Κοινοβουλίου την επανασύσταση της Γενικής Γραμματείας Νέας Γενιάς, η οποία έγινε νόμος του κράτους στις 3 Αυγούστου 2018 (Ν.4559/2018, ΦΕΚ Α΄142)
Στις 11 Οκτωβρίου 2018 συνυπέγραψε με την Γερμανίδα Υπουργό Οικογένειας, Τρίτης Ηλικίας, Γυναικών και Νεολαίας, κ. δρ. Φραντσίσκα Γκίφεϊ, το καταστατικό του Ελληνογερμανικού Ιδρύματος Νεολαίας (ΕΓΙΝ)[11] [12] , του διμερούς οργανισμού για τη νεολαία μεταξύ της Ομοσπονδιακής Κυβέρνησης της Γερμανίας και της Ελληνικής Δημοκρατίας. Η υπογραφή της συμφωνίας[13] πραγματοποιήθηκε στο πλαίσιο της επίσημης επίσκεψης του Προέδρου της Ομοσπονδιακής Δημοκρατίας της Γερμανίας κ. Φρανκ-Βάλτερ Σταϊνμάιερ[14].
↑ «Βιογραφικό Παυσανία Παπαγεωργίου από την επίσημη ιστοσελίδα του Υπουργείου Παιδείας, Έρευνας και Θρησκευμάτων:». www.minedu.gov.gr. Αρχειοθετήθηκε από το πρωτότυπο στις 20 Οκτωβρίου 2018. Ανακτήθηκε στις 15 Οκτωβρίου 2018.
↑ «Παυσανίας Παπαγεωργίου | Εθνικός Διάλογος για την Παιδεία». dialogos.minedu.gov.gr. Αρχειοθετήθηκε από το πρωτότυπο στις 3 Δεκεμβρίου 2018. Ανακτήθηκε στις 15 Οκτωβρίου 2018.
↑ Naftemporiki (2015-07-09). «Άρθρο στον τύπο για τις βουλευτικές εκλογές του Σεπτεμβρίου 2015». naftemporiki.gr. https://www.naftemporiki.gr/story/999840/ta-psifodeltia-tou-syriza-stis-ekloges-tis-20is-septembriou. Ανακτήθηκε στις 2018-10-16.
↑ Newsroom, Parapolitika. «Άρθρο στον ελληνικό Τύπο». parapolitika.gr (στα Αγγλικά). Ανακτήθηκε στις 16 Οκτωβρίου 2018.
↑ «ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ - 04-09-18 Άτυπο Συμβούλιο Υπουργών για θέματα Νεολαίας που πραγματοποιήθηκε στη Βιέννη». www.minedu.gov.gr. Αρχειοθετήθηκε από το πρωτότυπο στις 3 Δεκεμβρίου 2018. Ανακτήθηκε στις 16 Οκτωβρίου 2018.
↑ «Γενική Γραμματεία Νέας Γενιάς». Βικιπαίδεια. 2017-08-29. https://el.wikipedia.org/w/index.php?title=%CE%93%CE%B5%CE%BD%CE%B9%CE%BA%CE%AE_%CE%93%CF%81%CE%B1%CE%BC%CE%BC%CE%B1%CF%84%CE%B5%CE%AF%CE%B1_%CE%9D%CE%AD%CE%B1%CF%82_%CE%93%CE%B5%CE%BD%CE%B9%CE%AC%CF%82&oldid=6619476.
↑ «Επίσημη Ιστοσελίδα Cedefop, Governing Board members». Cedefop. http://www.cedefop.europa.eu/el/about-cedefop/who-we-are/governing-board. Ανακτήθηκε στις 2018-10-16.
↑ «Παρουσίαση από τη Γενική Γραμματεία Νέας Γενιάς και Διά Βίου Μάθησης της Εθνικής Στρατηγικής «Νεολαία '17-'27»». erasmusplusyouth.gr. Ανακτήθηκε στις 16 Οκτωβρίου 2018.
↑ «Δελτίο τύπου ΥΠ.Π.Ε.Θ. για την παρουσίαση της Εθνική Στρατηγικής». www.minedu.gov.gr. Ανακτήθηκε στις 16 Οκτωβρίου 2018. [νεκρός σύνδεσμος]
↑ «Επίσημη Ιστοσελίδα ΓΓΝΓ - Πλαίσιο Στρατηγικής για την Ενδυνάμωση των Νέων». www.neagenia.gr. Αρχειοθετήθηκε από το πρωτότυπο στις 9 Οκτωβρίου 2018. Ανακτήθηκε στις 16 Οκτωβρίου 2018.
↑ AMNA, SOURCE: (2018-09-04). «Άρθρο για την Κύρωση της Συμφωνίας από τη Διαρκή Επιτροπή Μορφωτικών Υποθέσεων» (στα αγγλικά). ERT International. Αρχειοθετήθηκε από το πρωτότυπο στις 2018-12-03. https://web.archive.org/web/20181203202914/http://int.ert.gr/draft-law-on-greek-german-youth-collaboration-and-institute-passes-committee-with-flying-colors/. Ανακτήθηκε στις 2018-10-16.
↑ «Επίσημη Ιστοσελίδα της Βουλής, για την Κύρωση της Συμφωνίας από τη Διαρκή Επιτροπή Μορφωτικών Υποθέσεων».
↑ «ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ - 10-10-18 Συνέντευξη Τύπου για τη συμφωνία ίδρυσης Ελληνογερμανικού Ιδρύματος Νεολαίας». www.minedu.gov.gr. Αρχειοθετήθηκε από το πρωτότυπο στις 3 Δεκεμβρίου 2018. Ανακτήθηκε στις 16 Οκτωβρίου 2018.
↑ «Άρθρο στον Ελληνικό Τύπο». http://www.kathimerini.gr/989374/gallery/epikairothta/politikh/paylopoylos-se-stainmager-nomikws-energes-kai-dikastikws-epidiw3imes-oi-germanikes-apozhmiwseis.